છેલ્લા ઘણા સમયથી પાંચ દિવસની ટેસ્ટ મેચ આઉટ ડેટેડ થઇ ગયું છે અને ક્રિકેટના આ સૌથી જૂના ફોરમેટમાં ફેરફાર કરવાની જરૂર હોવાની વાતો કરવામાં આવે છે. આજના ફાસ્ટ અને Twenty20 જમાનામાં પાંચ દિવસ રોજ છ કલાક ચાલતી ટેસ્ટ મેચ કોઈને પણ રગશીયા ગાડા જેવી લાગે જ એમાં કોઈજ શંકા નથી. પરંતુ જે લોકો એટલીસ્ટ ક્લબ કક્ષાએ ક્રિકેટ રમી ચૂક્યા છે અથવાતો રમી રહ્યા છે અને જે લોકો ક્રિકેટને નજીકથી ઓળખે છે અને માણે છે એના માટે ટેસ્ટ ક્રિકેટ જ રીયલ ક્રિકેટ છે. પાંચ દિવસ સતત એકાગ્રતા જાળવીને રમવું એ ખાંડાના ખેલ નથી અને કદાચ આ ફોરમેટ થી જ ક્રિકેટરનું માપ મપાઈ જતું હોય છે.